hotchpotch/miracl-hf-unified huggingface dataset:
Criollo (kaakao)
Criollo (esp. "kotimainen") on kaakaopuun ("Theobroma cacao") lajike. Se on paljon harvinaisempi kuin toinen lajike, Forastero.
Criolloa pidetään parhaana ja arvokkaimpana kaakaolajikkeena, koska sitä on niin hankalaa viljellä. Se myös maistuu paremmalta kuin Forastero, koska se sisältää vähemmän kitkerää polyfenolia. Tämän takia se saattaa maistua Forasteroa makeammalta ja elegantimmalta. Criollon palko on punainen, ja siten sen voi helposti erottaa keltaisesta Forasteron palosta. Criolloa on vaikeaa kasvattaa, koska se on altis tuhosienille ja -eläimille. Maailman kaakaotuotannosta vain noin 5 % on Criolloa.
Criollo oli ensimmäinen kaakaolajike, ja jo mayat sekä asteekit viljelivät sitä Väli-Amerikassa. Criollo sai nimensä, kun lähes kaikki kaakaot tuotiin 1700- ja 1800 -luvuilla Eurooppaan Venezuelasta. Niinpä venezuelalaiset lajikkeet nimettiin "kotimaisiksi" eli espanjaksi Criolloksi ja muut lajikkeet Forasteroksi eli suomennettuna "ulkomaalaisiksi". Senaikaiset Criollo-lajikkeet ovat kuitenkin jo risteytyneet muiden lajikkeiden kanssa, ja vanhoja lajikkeita löytyy enää pieniltä alueilta.
Vanhoja ja alkuperäisiä kaakaolajikkeita löytyy enää Andien alueelta ja Väli-Amerikasta. Niiden geneettinen perimä on niin pieni, että niiden avulla pystyy päättelemään nykyisten lajikkeiden kehittyneen kahdesta päätyypistä, Criollosta ja Forasterosta.
Laibach (albumi)
Laibach-yhtyeen ensimmäinen albumi, joka nykyään tunnetaan nimellä Laibach julkaistiin ensimmäisen kerran Jugoslaviassa vuonna 1985. Koska yhtyettä oli kielletty käyttämästä Ljubljanan saksankielistä nimeä "Laibach", sitä ei mainittu levyssä tai kansissa. Levyn tunnisti kuitenkin yhtyeelle tyypillisestä taiteesta kansissa.
Vuonna 1999 levystä ilmestyi uudelleen masteroitu ja muokattu versio, jolla on mukana myös aiemmin julkaisematonta materiaalia. 
CD-versioiden ylimääräiset kappaleet Laibachin 300 000 V.K. -sivuprojektilta:
Vuoden 1999 remasteriodun CD-version ylimääräiset kappaleet Laibachin Strom und Klang- sivuprojektilta:
300 000 V.K:n kappaleet tehnyt ja tuottanut 300 000 V.K. yhdessä Laibachin kanssa. 
Strom und Klangin kappaleet tehnyt ja tuottanut Strom und Klang ja Laibach. 
Muut kappaleet tehnyt ja tuottanut Laibach.
Cari amici soldati on live-nauhoitus Novi Rock -festivaaleilta 10. syyskuuta 1982. Dekret sekä Panorama on nauhoitettu Oasis studiossa Lontoossa. Strom und Klang-yhtyeen kappaleet on nauhoitettu 1992-93 Laibach-studiossa. Muut levyn kappaleet on nauhoitettu syyskuussa 1983 Studio Metrossa Ljubljanassa. 300 000 V.K:n kappaleet on julkaistu alun perin vuonna 1984 "48-84"-nimisellä kokoelmalevyllä. Strom und Klang-yhtyeen kappaleet ovat NSK:n teatteriryhmä Noordungin näytelmästä "The Prayer Machine Noordung" (suom. Rukoilijakone Noordung).
Artikkeli vuoden 1999 painoksesta Laibachin kotisivulla
Duke
Duke (engl. ”herttua”) tarkoittaa seuraavia asioita:Duke on myös seuraavien tunnettujen henkilöiden nimi:
Enjoy Yourself
Enjoy Yourself on australialaisen Kylie Minoguen järjestyksessä toinen studioalbumi. Se julkaistiin vuonna 1989. Albumilta julkaistiin singleinä kappaleet "Hand on Your Heart", "Wouldn't Change a Thing", "Never Too Late" ja "Tears on My Pillow". Albumin tuotti Stock Aitken Waterman. Yhdysvalloissa julkaistulla versiolla on mukana myös "Je ne sais pas pourquoi" -singlen B-puoli "Made in Heaven" sekä Jason Donovanin kanssa duettona esitetty "Especially for You". Albumilta löytyvän "Heaven and Earth" -sävelmän Minogue on myös duetoinut livenä Frank Sinatran kanssa, mutta studioversiota siitä ei ole tehty. Albumi nousi sijalle yhdeksän Suomen albumilistalla. Albumia on maailmanlaajuisesti myyty 6,000,000 kappaletta.
Kaikki kappaleet säveltänyt Stock Aitken Waterman.
Heinrich Geissler
Johann Heinrich Wilhelm Geissler (26. toukokuuta 1814 – 24. tammikuuta 1879) oli saksalainen keksijä ja mittalaitteiden valmistaja. Geissler tunnetaan erityisesti keksimästään elohopea-tyhjiöpumpusta ja Geisslerin putkesta, joka oli varhainen loisteputki.
Geissler syntyi Igelshiebissä, Thüringenin vapaavaltiossa, Saksassa. Geissler opiskeli isänsä johdolla lasinpuhallusta. Hän työskenteli aluksi hänen vanhempiensa yrityksessä, mutta vietti sitten kymmenen vuotta kierrellen Saksan yliopistoilla valmistamassa erilaisia tutkimuslaitteita.
Vuonna 1850 hän rakensi talon Bonniin ja perusti kaksi vuotta myöhemmin työpajan sinne. Työpajassaan hän teki erilaisia fysikaalisia ja kemiallisia kojeita ja mittalaitteita, osa niistä palkittiin kansainvälisesti.
Geissler meni töihin Bonnin yliopistoon vuonna 1868.
Geissler kuoli Bonnissa vuonna 1879.
Rhythm of Love
Rhythm of Love on Kylie Minoguen järjestyksessä kolmas studioalbumi. Se julkaistiin vuonna 1990. Albumilta julkaistiin singleinä kappaleet "Better the Devil You Know", "Step Back in Time", "What Do I Have to Do" ja "Shocked". Kyseessä oli myös ensimmäinen albumi, jolla Kylie oli itse mukana tekemässä kappaleita. Albumi oli huomattavasti house-vaikutteisempi kuin kaksi edeltäjäänsä, mutta menestyi samalla muita heikommin. Levyn menestynein kappale oli ensimmäinen single "Better the Devil You Know".
"Shocked"-kappaleen remiksasi vuonna 1991 DNA, joka on tehnyt remiksejä muun muassa Army of Loversille, sillä albumiversio oli radioon liian pitkä. Rhythm of Love pysyi kymmenen viikkoa Suomen albumilistalla korkeimmillaan sijalla 15. Albumia on maailmanlaajuisesti myyty noin 3 000 000 kappaletta.
Pitkä ihana leikki
Pitkä ihana leikki on Maija Vilkkumaan esikoisalbumi, joka julkaistiin elokuussa 1999. Albumista on julkaistu vuonna 2000 "Pitkä ihana leikki – Peltipainos" -nimellä kulkeva erikoispainos, joka sisältää Sielun Veljet -yhtyeen kappaleen ”Peltirumpu” coverversion ja musiikkivideot kappaleille ”Satumaa-tango” ja ”Tähti”. Albumi ylitti kultarajan vuonna 2000, ja sitä on myyty yhteensä yli 38 000 kappaletta. Se sijoittui Suomen virallisella albumilistalla kolmanneksi.
Lisäraita
Musiikkivideot
Frédéric Joliot-Curie
Frédéric Joliot-Curie (omaa sukuaan Joliot; 19. maaliskuuta 1900 – 14. elokuuta 1958) oli ranskalainen kemisti. Hän sai vaimonsa Irène Joliot-Curien kanssa vuonna 1935 Nobelin kemianpalkinnon radioaktiivisten isotooppien syntetisoinnista.
Frédéric Joliot syntyi Pariisissa vuonna 1900 ja valmistui ESPCI:stä. Vuonna 1925 hän pääsi Marie Curien apulaiseksi Curie-instituuttiin, ja samalla hän rakastui Curien tyttäreen Irène Curieen. Pian he menivät naimisiin, ja vuonna 1926 he vaihtoivat molemmat sukunimensä muotoon Joliot-Curie.
Joliot-Curie erosi Curie-instituutista vuonna 1937 ja meni professoriksi Collège de Franceen, jossa hän työskenteli ketjureaktion parissa ja tutki ydinreaktorin vaatimuksia hallitun ydinreaktion uraanin ja raskaan veden avulla.
Saksan hyökättyä Ranskaan vuonna 1940 Joliot-Curie onnistui salakuljettamaan työnsä Britanniaan. Hän otti aktiivisen roolin Ranskan vastarintaliikkeessä natsimiehityksen aikana.
Joliot-Curie työskenteli Ranskan ydintutkimuslaitoksen johtajana, kunnes hänet erotettiin 28. huhtikuuta 1950. 20. toukokuuta julkaistiin 16 000 tieteilijän allekirjoittama vastalause Joliot-Curien erottamista vastaan.
Let’s Get to It
Let's Get to It on Kylie Minoguen järjestyksessä neljäs studioalbumi. Se julkaistiin vuonna 1991.
Albumilta julkaistiin singleinä kappaleet "Word Is Out", "If You Were with Me Now", "I Guess I Like It like That", "Keep On Pumpin' It", "Give Me Just a Little More Time" ja "Finer Feelings". Kyseessä oli Minoguen viimeinen PWL:lle tehty studioalbumi.
Vihikoira
Vihikoira ("Chien de Saint-Hubert"), puhekielessä verikoira on suurikokoinen ajava metsästyskoirarotu. Myös jälkikoirana tunnettu vihikoira on kotoisin Belgiasta. Se kuuluu FCI:n roturyhmään 6. Vihikoiralla on erinomainen hajuaisti, ja sitä on käytetty esimerkiksi rikollisten ja kadonneiden ihmisten etsimiseen.
Vihikoira on suuri ja voimakasrakenteinen, korkeuttaan pitempi koira. Rodun tunnusomaisin piirre on sen löysä nahka, joka muodostaa poimuja erityisesti pään ja kaulan seutuvilla. Vihikoiran kallo on hyvin syvä. Sen luusto on poikkeuksellisen raskas; suurin osa sen painosta on luuston painoa. Olemukseltaan vihikoira on arvokas ja rauhallinen. Korvat ovat riippuvat ja hyvin pitkät: ne ulottuvat eteenpäin vedettäessä koiran kuonon kärkeen saakka ja ylikin.
Vihikoiran karva on lyhyttä ja tiheää. Pään alueella karva on pehmeämpää kuin muualla. Sallitut värit ovat punaruskea, musta punaisin merkein ja maksanruskea punaisin merkein. Myös pienet valkoiset merkit varpaissa, rinnassa ja hännänpäässä sallitaan.
Rotu on pehmeä, rauhallinen, ystävällinen ja seurallinen ihmisten suhteen ja kiintyy syvästi omistajaansa. Sen pitää sietää muita koiria ja kotieläimiä. Sen on oltava pikemminkin pidättyväinen ja itsepäinen, ja se on yhtä herkkä niin kiitokselle kuin arvostelulle. Se ei saa olla aggressiivinen.
Luonteeltaan itsepäinen vihikoira on vahvan jäljestyshalunsa vuoksi jokseenkin hankala koulutettava.
Rodulla on taipumusta lonkkaniveldysplasiaan. Toinen sen yleinen sairaus on mahalaukunkiertymä. Sen voimakkaasti poimuttunut pää on myös terveysriski. Se on yksi lyhytikäisimpiä koirarotuja.
Vihikoira ei ole Suomessa kovin yleinen. Vuoden 2009 lopussa sitä oli rekisteröity kaikkiaan 530 yksilöä ja vuoden 2009 aikana rekisteröintejä tehtiin 12 kappaletta. Nykyisen vihikoiran tärkein kantaisä oli Pyhän Hubertuksen koira, joka on peräisin 600 jaa. Ranskalainen metsästäjä (sittemmin munkki, piispa ja pyhimys St. Hubertus) Francois Hubert kasvatti oman linjansa metsästyskoiria Ranskan Ardenneilla. Hänen kuolemansa jälkeen luostarin munkit jatkoivat koirien kasvattamista. Vielä tänäänkin vietetään Pyhän Hubertuksen päivää 3. marraskuuta.
Alun perin Pyhän Hubertuksen koirat olivat mustia, mutta ajan kuluessa niille ilmaantui pienet ruskeat merkit, joiden koko suureni vähitellen. Wilhelm Valloittaja vei vuonna 1066 mukanaan Englantiin Pyhän Hubertuksen black and tan -vihikoiria. Hänen poikansa jatkoi niiden kasvatusta Englannissa. Vihikoiria käytettiin tuolloin kauriinmetsästykseen. Lähes seitsemänsadan vuoden ajan Pyhän Hubertuksen luostarista lähetettiin kolme paria vihikoiria Ranskan kuninkaalle, joka edelleen lähetti koiria Englantiin. Alkuperäinen Pyhän Hubertuksen linja säilyi 1800-luvulle asti.
Ihmissusi ja Frankenstein
Ihmissusi & Frankenstein on kauhu- ja scifitarinoihin erikoistunut suomenkielinen sarjakuvalehti, jota julkaistiin 29 kappaletta vuosina 1973–1976. Numerosta 1/1974 lehti muutti nimensä muotoon Frankenstein & Ihmissusi. Sen tarinoissa oli mukana myös Marvelin hahmoja.
Vittoria Puccini
Vittoria Puccini (s. 18. marraskuuta 1981 Firenze) on italialainen näyttelijä.
Puccini asui pitkään näyttelijä Alessandro Preziosin kanssa, jonka hän tapasi "Ihanan Elisan" kuvauksissa vuonna 2003. Heillä on yksi lapsi, Elena.
ABC (yhtye)
ABC on vuonna 1980 aloittanut brittiläinen pop-yhtye. Yhtyeen tunnetuin kappale on ”The Look of Love”.
Kukanpäivä
Kukanpäivä eli Flooran päivä 13. toukokuuta on ollut Suomessa perinteinen ylioppilaiden juhlapäivä. Helsingissä ylioppilaat kokoontuivat 1800-luvulla kukanpäivänä Kumtähden kentälle nykyiseen Kumpulaan. Erityisen merkityksen kokoontuminen sai vuonna 1848, jolloin tapahtumassa esitettiin J. L. Runebergin ja Fredrik Paciuksen Maamme-laulu ensimmäisen kerran. Sillä oli suuri merkitys kansallisen heräämisen kannalta, joka johti lopulta Suomen itsenäistymiseen vuonna 1917.
Myöhemmin kukanpäivän merkitys opiskelijoiden juhlana on vähentynyt vapun tultua ylioppilaiden huomattavimmaksi juhlapäiväksi, mutta viime aikoina perinnettä on yritetty herätellä uudelleen henkiin. Vuonna 1998 Maamme-laulun 150-vuotispäivän kunniaksi kukanpäivänä toimeenpantiin yleinen liputus.
PD-koulutus
PD-koulutus on täydennyskoulutusohjelma, jonka tarkoituksena on tarjota pitkään työelämässä olleille yliopistotasoista täydennyskoulutusta. Lyhenne PD tulee englanninkielisistä sanoista "professional development". Koulutus toteutetaan yhteistyössä työpaikan ja korkeakoulun kanssa. Korkeakouluissa koulutuksesta vastaa yleensä ko. oppilaitoksen aikuiskoulutusyksikkö. Opinto-ohjelmaan kuuluu yleensä lähiopetusta, valinnaisia opintoja ja tutkielma. PD-koulutus ei johda akateemiseen tutkintoon mutta lisää ammatillista osaamista ja valmiuksia.
Michael Bolton
Michael Bolton (Bolotin) (s. 26. helmikuuta 1953) on yhdysvaltalainen pop-rock-laulaja.
Michael Bolton syntyi Venäjän juutalaisille vanhemmilleen, George ja Helen Bolotinille New Havenissa Connecticutissa. Michaelilla on kaksi vanhempaa sisarusta, veli Orrin ja sisko Sandra. Heidän vanhempansa erosivat lasten ollessa vielä nuoria.
Michael oli naimisissa Mauren McGuiren kanssa, mutta he erosivat. Parilla on kolme jo aikuista tytärtä: Isa, Holly ja Taryn. Taryn synnytti tyttären lokakuussa 2010. Toinen tytär syntyi vuonna 2011. Holly synnytti pojan syyskuussa 2013.
Michael näytteli itseään elokuvissa "Wally Sparks - sika herrasmieheksi" ("Meet Wally Sparks"; 1997), "Lumihauvat" (2002), "High Voltage" (2002), "Back by Midnight" (2004), "The Onion Movie" (2008). Hän esiintyi myös "Miehen puolikkaat" -sarjassa.
Albumit
Singlet
1968 "Bah Bah Bah"
1972 "Where Do We Go From Here"
1975 "Your Love"
1976 "If Had Your Love"
"These Eyes"
1979 "Love Me Tonight" (Blackjack)
"For You" (Blackjack)
"Without Your Love" (Blackjack)
1980 "My World Is Empty Without You" (Blackjack)
1983 "Fool's Game"
"I Almost Believed You"
"She Did The Same Thing"
1985 "Everybody's Crazy"
1987" That's What Love Is All About
"(Sittin' On) The Dock of the Bay"
"Walk Away"
"That's What Love Is All About"
"Genuine Budman"
1988 " Wait on Love"
1989 "Soul Provider"
"Far Far Cry" (Let There Be Peace)"
1990 "How Am I Supposed to Live Without You"
"How Can We Be Lovers?"
"When I'm Back on My Feet Again"
"Georgia on My Mind"
"Don't Make Me Wait For Love (with Kenny G)"
1991 "Love Is a Wonderful Thing"
"Time, Love and Tenderness"
"When a Man Loves a Woman"
1992 "Missing You Now" (with Kenny G)
"Steel Bars"
"To Love Somebody"
"Drift Away"
"Reach Out I'll Be There"
1993 "Said I Loved You...But I Lied
"Yesterday"
"Soul of My Soul"
1994 "Completely"
"Ain't Got Nothing If You Ain't Got Love"
"Lean on Me"
"Once in a Lifetime"
1995 "Can I Touch You...There?"
1996 "A Love So Beautiful"
"Soul Provider" (re-issue)
"This River"
"I Found Someone"
"I Promise You"
"Love is the Power"
"Fool For Love (Requiem pour un Fou)" (with Johnny Hallyday)
"Silent Night"
"I Promise You"
1997"Go the Distance"
"The Best of Love"
"A Merry Christmas"
"Why Do You Wake Me"
1998 "Safe Place from the Storm"
"Love Shouldn't Hurt"
"Nessun dorma!"
2000 "Sexual Healing"
"Warm And Tender Love"
2001 "Whiter Shade of Pale"
2002 "Only a Woman Like You"
"Solo Una Donna"
"Une Femme Comme Toi"
"Una Mujer Como Tu"
"Dance with Me"
"All For Love"
2003 "When I Fall in Love"
2005 "Hear Me (Tears into Wine)" (with Jim Brickman)
2006 "'Til the End of Forever"
"That's Life"
2008 "Il Mio Amico (with Anna Tatangelo)
2009 "Just One Love"
"Murder My Heart" (with Lady Gaga)
2010 "Break Free" (with Irena Jarocka)
2011 "Jack Sparrow" (with The Lonely Island)
"I'm Not Ready" (with Delta Goodrem)
2012 "Love Is Everything" (with Rascal Flats)
2014 "Ain't No Mountain High Enough" (with Leona Lewis)
Eulerin identiteetti
Eulerin identiteetti on kompleksianalyysissä Eulerin lauseella saatu yhtälö
jossa
Eulerin identiteettiä on kutsuttu matematiikan kauneimmaksi kaavaksi,koska se sitoo toisiinsa useat nykymatematiikan tärkeät luvut: Neperin luvun, piin, imaginaariyksikön ja perusluvut 1:n ja 0:n. Yhtälössä esiintyvät myös matematiikan kolme tärkeää laskutoimitusta: yhteenlasku, kertolasku ja potenssiin korottaminen. Se yhdistää matemaattisen analyysin, geometrian ja kompleksiluvut. Kaavassa on myös yhtälöissä esiintyvä tapa kirjoittaa yhtäläisyysmerkin oikealle puolelle nolla.
Eulerin lause on seuraavanlainen:
Lause on pätevä kaikille reaaliluvuille x. Kulma x on radiaaneina.
Jos nyt asetetaan
niin
Koska
ja
seuraa, että
josta saadaan Eulerin identiteetti
Paaterin kirkko
Paaterin kirkko on kuvanveistäjä Eva Ryynäsen (1915–2001) suunnittelema kirkko Lieksan Vuonislahdessa. Paaterissa sijaitsee myös Eva Ryynäsen ateljee, koti, galleria-kahvila. Paateri on Lieksan suosituimpia matkailukohteita. Luonnonkauniilla paikalla sijaitseva Paateri on Eva Ryynäsen kotitila, jossa hän viljeli maata miehensä Paavo Ryynäsen kanssa ennen ryhtymistään päätoimiseksi kuvanveistäjäksi 1970-luvulla.
Puukirkko on Eva Ryynäsen suurin työ ja se valmistui kesällä 1991. Kirkossa pidetään kesäisin jumalanpalveluksia, häitä, kastetilaisuuksia, hautajaisia, konsertteja ja muita tilaisuuksia.
Mind
Mind on brittiläinen filosofinen aikakausjulkaisu, jota julkaisee nykyään Oxford University Press "Mind Associationin" puolesta. Julkaisu käsittelee filosofiaa analyyttisen perinteen hengessä.
Julkaisun perusti Alexander Bain vuonna 1876. Tällöin julkaisua toimitti George Croom Robertson. Robertsonin kuoltua vuonna 1891 George Stout otti toimitustyön hoitaakseen. Nykyinen toimittaja on professori Thomas Baldwin Yorkin yliopistosta.
Tunnetuimpia julkaisussa ilmestyneitä artikkeleita on Bertrand Russellin kirjoitus "Viittaamisesta" ("On Denoting"), joka ilmestyi vuonna 1905. Alan Turing esitteli Turingin testin ensimmäisen kerran "Mindissa" vuonna 1950.
M.U.L.E.
M.U.L.E. on Ozark Softscapen kehittämä tietokonepeli vuodelta . Se on vuoropohjainen strategiapeli, joka tukee neljän pelaajan moninpeliä. Peli oli ensimmäisiä neljän pelaajan monipelejä.
Pelissä kamppailee aina kerralla neljä pelaajaa joista osa voi olla tietokoneen ohjaamia. Kukin peli kestää noin 1-2 tuntia. Peli on nerokkaasti rakennettu varsinkin kaupankäynnin osalta. Pelaaja liikuttelee hahmoaan useasta syystä; kaupankäynnissä hahmoa liikutellaan tarkoituksena määrittää tarjoustaso, jolla haluataan myydä tai ostaa.
Pelissä on tavoitteena selvitä 6 tai 12 kuukauden ajanjakso siirtokunnassa planeetta Iratalla (Atari väärin päin). Tässä ajassa on saatava kerättyä mahdollisimman suuri omaisuus. Keskuskaupan hinnat vaihtelevat sen mukaan kuinka paljon varastossa on hyödykettä. Pelin voittaa eniten hyödykkeitä kerännyt pelaaja.
Pelaajien on toimittava sekä yhteistyössä että kilpailtava; mikäli planeetta on huonossa kunnossa emoaluksen saapuessa kaikki pelaajat häviävät.
Kukin 1 kuukauden pelijakso jakaantuu kolmeen vaiheeseen.
ZZapp64-sivustolla pelillä on 67% arvosana.
Torspo
Torspo on alun perin suomalainen jääkiekkomaila- sekä jääkiekkovarustevalmistaja ja sen tuotemerkki.
Säynätsaloon perustettiin 1950-luvulla mailatehdas, jossa valmistettiin "Toronto"-mailoja. Tehdas meni kuitenkin konkurssiin vuonna 1971, minkä jälkeen sen raunioille perustettiin Torspo. Uuden tuotemerkin kulta-aikaa olivat 1970- ja 1980-luvut.
Nykyään Torspo-tuotemerkki on ulkomaisessa omistuksessa, ja sen tuotevalikoimaan kuuluvat muun muassa luistimet, mailat, jääkiekkohansikkaat, hartiasuojat, kyynär- ja polvisuojat, pelihousut sekä maalivahdin varusteet (patjat ja rintapanssarit).
Alexander Salák
Alexander Salák (s. 5. tammikuuta 1987 Strakonice, Tšekkoslovakia) on tšekkiläinen jääkiekkomaalivahti, joka edustaa KHL:ssä pelaavaa Sibir Novosibirskia.
Salák on pelannut Tšekin nuorten maajoukkueissa ja lähti vain 19-vuotiaana Suomeen hakemaan kokemusta ulkomailta. Salák pelasi kauden 2006–2007 Jokipoikien maalilla ja vakuutti monet taidoistaan ollen yksi Mestiksen parhaista maalivahdeista.
Kaudelle 2007–2008 Salák siirtyi TPS:n organisaatioon ja muodosti Juha Kuokkasen kanssa nuoren parivaljakon TPS:n maalinsuulle. Seuraavalla kaudella Salák nousi TPS:n selkeäksi ykkösvahdiksi. Joulukuussa 2008 Salák sai viiden ottelun pelikiellon rikottuaan erotuomarin koskemattomuutta KalPaa vastaan käydyssä ottelussa. Kaudeksi 2009–2010 Salák siirtyi NHL:ään Florida Panthersiin. Salák nousi Panthersin kokoonpanoon, kun ykkösmaalivahti Tomáš Vokoun loukkaantui. Pääosan kaudesta Salák pelasi Panthersin farmiseurassa, AHL-liigan Rochester Americansissa. AHL:ssä Salák pelasi hyvin, ja hänet valittiin pelaamaan kauden aikana AHL:n tähdistöotteluun. Salakin saatua kutsun Panthersin kokoonpanoon hän pääsi pelaamaan kaksi NHL-ottelua torjuntaprosentilla 85.
Kaudeksi 2010–2011 Salák siirtyi Panthersista lainalle Ruotsin Elitserienin Färjestadiin. Salák halusi saada ykkösmaalivahdin roolin, kun Pohjois-Amerikassa hän olisi todennäköisesti jäänyt Americansin kakkosmaalivahdiksi lupaavan Jacob Markströmin taakse. Helmikuussa 2011 hänen NHL-pelaajaoikeutensa kaupattiin Panthersilta Chicago Blackhawksiin. Samassa kaupassa myös Michael Frolík siirtyi Blackhawksiin, josta Panhers sai Jack Skillen, Hugh Jessimanin ja David Pacanin. Salák oli voittamassa ensimmäisen Ruotsissa pelatun kautensa päätteeksi Elitserienin mestaruutta.
Salák pelasi kauden 2011–2012 Blackhawksin farmijoukkueessa, AHL:n Rockford IceHogsissa. Hän torjui kauden aikana 21 ottelussa. Kauden jälkeen Blackhawks purki Salákin sopimuksen, ja pian sen jälkeen hän teki kaksivuotisen sopimuksen Färjestadin kanssa. Hänellä oli kaudella 2012–2013 Elitserienin runkosarjan paras torjuntaprosentti (93,9) ja päästettyjen maalien keskiarvo (1,61). Salákilla oli Färjestad-sopimuksessaan pykälä, joka mahdollisti siirtymisen kesken sopimuskauden KHL-liigaan. Hän teki toukokuussa 2013 kaksivuotisen sopimuksen SKA Pietarin kanssa.
Salák on edustanut Tšekkiä useissa jääkiekon EHT-turnauksissa. Vuonna 2013 hänet valittiin ensimmäistä kertaa Tšekin joukkueeseen jääkiekon maailmanmestaruuskilpailuihin.
Audiofiili
Audiofiili (, kuulla, kreik. philos, rakastaa) on henkilö, joka arvostaa musiikin toiston äänenlaatua, erityisesti Hifi-äänentoistoa. Termiä käytetään pääosin High End -äänentoistojärjestelmiä harrastavista henkilöistä. Eräs tavoite heillä on se että toistettava ääni vastaisi mahdollisimman tarkasti esim. yhtyeen live-esitystä. Audiofiilit saattavat valita äänitteitä sen perusteella onko äänitteen tuottaja arvostettu laadukkaiden äänitteiden tuottajana. Akustointiakin voidaan tehdä jotta huoneakustiikka ei värittäisi ääntä.
Termiä käytetään myös halventavasti myös merkityksessä, että henkilö pyrkii hyvään äänentoistoon, jonka laatua hän ei voi kuvailla muilla kuin subjektiivisilla termeillä, tarkoittaa että henkilö on vakuuttunut pelkästään omiin tuntemuksiinsa pohjaten siitä, että jokin tietty äänentoistojärjestelmä kuulostaa paremmalta kuin toinen. Esimerkiksi monet hyvän äänentoiston ystävät pitävät LP-levyjä CD-levyjä parempina; voidaan osoittaa että ääni toistuu eri järjestelmissä eri tavalla, mutta "paremmuutta" ei voida osoittaa, voidaan vain esittää mielipide. Lisäksi joidenkin pitkälle erikoistuneiden laitteiden ja äänenlaatua parantavien laitteiden (esimerkiksi kalliiden kaapelien) vaikutusta äänen laatuun on vaikea osoittaa tieteellisin keinoin.
Kokoelmalevy
Kokoelmalevy on musiikkialbumi, jonka kappaleet on koottu levylle eri lähteistä. Yleensä kokoelmalevyt sisältävät yhden artistin tai yhtyeen suosituimpia kappaleita. Suosituimpia kappaleita sisältävistä kokoelmalevyistä käytetään usein nimityksiä "Greatest Hits", "The Very Best Of", "Best of" ja "The Definitive Collection". Kokoelmalevy voi olla myös useamman artistin tai yhtyeen kappaleista koostettu tai harvinaisten kappaleiden kokoelma.
Kokoelmalevyjen kappaleet on useimmiten otettu yhtyeen tai artistin aikaisemmilta levyiltä, eivätkä ne yleensä sisällä uutta (ennenjulkaisematonta) materiaalia, joskin viime aikoina on yleistynyt tapa laittaa kokoelmalevylle muutama uutuuskappalekin. Tällä tavoin levy-yhtiöt toivovat voivansa lisätä kokoelma-albumin myyntiä myös niiden keskuudessa, joilla jo on yhtyeen aikaisempaa tuotantoa. Suhtautuminen kokoelma-albumeita kohtaan ei ole aina myönteistä ja joitakin yhtyeitä on moitittu liian monien kokoelmien julkaisemista.
Maailmanlaajuisesti myydyimpänä kokoelmalevynä pidetään Eaglesin albumia "Their Greatest Hits (1971–1975)". Suomen myydyin kokoelmalevy on Eppu Normaalin "Repullinen hittejä", joka on samalla Suomen kaikkien aikojen toiseksi eniten myyty levy. Queenin "Greatest Hits II" -kokoelma on puolestaan Suomen myydyin ulkomainen albumi.
Tomas Holmström
Tomas Holmström (s. 23. tammikuuta 1973 Piitime, Ruotsi) on uransa lopettanut ruotsalainen jääkiekkoilija, pelipaikaltaan laitahyökkääjä. Viimeisinä vuosinaan hän pelasi NHL-seura Detroit Red Wingsissä.
Uransa Holmström aloitti luulajalaisessa Luleå HF -seurassa. Detroit Red Wings varasi hänet NHL:ään vuonna 1994, ja hän pelasi seurassa vuodesta 1996 lähtien lukuun ottamatta , jolloin hän palasi pelaamaan vuodeksi kasvattajaseuraansa.
Holmström on voittanut Stanley Cupin vuosina 1997, 1998, 2002 ja 2008. Vuonna 2006 hän pelasi Torinon olympialaisissa kultaa voittaneessa Ruotsin joukkueessa. Tammikuussa 2013 Holström kertoi lopettavansa uransa.
Macintosh Portable
Macinctosh Portable oli Applen ensimmäinen yritys saada markkinoille kannettava Macintosh. Markkinoiden reaktiot olivat huonot. Se oli hidas, siinä ei ollut laajennusmahdollisuuksia ja aktiivimatriisinäyttö (myöhemmin taustavalaistu) teki siitä erittäin kalliin. Sitä myytiin 6500 dollarin hintaan.
Eddie Cibrian
Eddie Bryant Cibrian (s. 18. kesäkuuta 1973 Burbank, Kalifornia) on yhdysvaltalainen näyttelijä, jolla on kuubalaiset sukujuuret.
Cibrian tunnetaan parhaiten roolitöistään televisiosarjoissa. Hän näytteli pahaa Matt Clarkia saippuasarjassa "Tunteita ja tuoksuja", jonka jälkeen hän näytteli toisessa saippuasarjassa "Sunset Beach" Cole Deschanelia. "Sunset Beachin" jälkeen hän siirtyi televisiosarjaan "Hädän hetkellä", jossa hän näytteli palomies Jimmy Dohertyä. Hän jätti "Hädän hetkellä" -sarjan vuonna 2004, minkä jälkeen hän on näytellyt muun muassa televisiosarjoissa "Kadotettu" ja "Uhan alla".
Eddie on hyvä ystävä "Tunteita ja tuoksuja" -vastanäyttelijänsä Joshua Morrowin kanssa, jonka kanssa hänellä on yhteinen yhtye. Hän meni naimisiin Brandi Glanvillenin kanssa vuonna 2001 ja pariskunnan ensimmäinen lapsi syntyi 2003, toinen lapsi syntyi 2007. Cibrian nimettiin People Magazinessa sadan kauneimman ihmisen joukkoon vuonna 2006, ja samana vuonna hänet äänestettiin kaikkien aikojen toiseksi komeimmaksi ”saippuaurokseksi” Vuonna 2010 Eddie ja Brandi erosivat, koska Cibrian jäi kiinni pettämisestä LeAnn Rimesin kanssa. Vuonna 2011 hän meni naimisiin Rimesin kanssa.
Samuel Påhlsson
Samuel Påhlsson (s. 17. joulukuuta 1977 Ånge, Ruotsi) on ruotsalainen jääkiekkoilija, pelipaikaltaan keskushyökkääjä, joka siirtyi kaudeksi 2012–2013 Elitserienin MODOhon. Påhlsson on voittanut urallaan Stanley Cupin, olympiakultaa ja Ruotsin-mestaruuden.
Påhlssonin ensimmäinen seura oli ruotsalainen MODO Hockey, jossa hän aloitti 1995–1996 pääsarjauransa. Seuraavana kesänä Colorado Avalanche varasi hänet NHL:ään varausnumerolla #176. Kauden 1996–1997 jälkeen Påhlsson valittiin Ruotsin vuoden nuoreksi pelaajaksi. Påhlsson pelasi kevääseen 2000 asti MODOssa. Hänen paras kautensa Ruotsissa oli 1998–1999, jolloin hän teki 34 pistettä. NHL:ssä Påhlssonin pelaajaoikeudet siirtyivät Coloradolta Boston Bruinsille Brian Rolstonin, Martin Grenierin ja ensimmäisen kierroksen varausoikeuden kanssa vaihdossa Ray Bourqueen ja Dave Andreychukiin.
Påhlsson aloitti NHL-uransa Boston Bruinsissa kaudella 2000–2001, mutta ehti pelata Bostonissa 17 ottelua, kunnes hän siirtyi pian silloiseen Mighty Ducks of Anaheimiin vaihdossa Patrick Traverseen ja Andrei Nazaroviin. Anaheimissa Påhlsson kehittyi NHL:n parhaimpien puolustavien hyökkääjien joukkoon. Kaudella 2002–2003 Anaheim pelasi ensimmäisen kerran historiansa aikana Stanley Cup -finaaleissa, mutta hävisi New Jersey Devilsille. Työsulkukaudella 2004–05 hän pelasi Elitserienin Frölunda HC -joukkueessa ja voitti Ruotsin mestaruuden.
Kaudella 2006–2007 Påhlsson pelasi uransa parhaan kauden. Hän teki 26 pistettä ja oli ehdolla NHL:n parhaalle puolustavalle hyökkääjälle annettavan Frank J. Selke Trophyn saajaksi. Anaheim voitti kauden päätteeksi historiansa ensimmäisen Stanley Cupin. Påhlsson oli merkittävässä roolissa Stanley Cup -voitossa, sillä hän johti liigan parhaimpiin lukeutuvaa puolustavaa kentällistä, jonka laidoilla pelasivat Rob Niedermayer ja Travis Moen.
Påhlsson pelasi Anaheimissa kauteen 2008–2009, jolloin hänet kaupattiin NHL:n siirtoajan viimeisenä päivänä Chicago Blackhawksiin vaihdossa James Wisniewskiiin ja varausoikeuteen. Kauden jälkeen Påhlsson siirtyi Chicagosta Columbus Blue Jacketsiin, jonka kanssa teki kolmen vuoden sopimuksen.
Påhlsson siirtyi helmikuussa 2012, kauden 2011–2012 viimeisenä siirtopäivänä, Vancouver Canucksiin. Blue Jackets sai pelaajakaupassa Canucksilta puolustaja Taylor Ellingtonin ja kaksi neljännen kierroksen varausoikeutta . Canucksista Påhlsson palasi Eurooppaan, kun hän teki kesällä 2012 kolmivuotisen sopimuksen MODOn kanssa.
Påhlsson edusti Ruotsin jääkiekkomaajoukkuetta jääkiekon olympiaturnauksessa 2006.
Närpes Kraft
IF Kraft eli Närpes Kraft on närpiöläinen urheiluseura. Se on perustettu vuonna 1930. Seuran lajeja ovat muun muassa pyöräily, hiihto, yleisurheilu, jalkapallo ja jääkiekko.
Jääkiekossa Kraftin edustusjoukkue pelaa III-divisioonassa eli Suomen viidenneksi korkeimmalla sarjatasolla. Jääkiekko on Kraftissa aloitettu vuonna 1970 ja pyöräily vuonna 1982.
Kraft lienee parhaiten tunnettu jalkapalloseurana. Jalkapallojaosto erkani nimelle Närpes Kraft Fotbollsförening vuonna 1997. Jalkapallossa seuran edustusjoukkue on pelannut Suomen kolmanneksi korkeimmalla sarjatasolla eli Kakkosessa yhteensä 26 kautta vuosina 1976–1984, 1986–1996, 1998 ja 2005–2009. Sillä on myös kokemusta pykälää korkeammalta sarjatasolta eli Ykkösestä, jossa se pelasi seitsemän kautta vuosina 1997 ja 1999–2004. Kaudeksi 2010 Kraft putosi Kolmoseen, josta se palasi yhden kauden jälkeen takaisin Kakkoseen.
Jalkapallojoukkueen kotikenttä on Mosedal, jossa on 2 000 istumapaikkaa. Vieressä sijaitsee muun muassa jääkiekkojoukkueen käyttämä jäähalli.
Kiri sute gomen
Kiri sute gomen -säännöstä on paljon virhekäsityksiä. Kiri sute gomen -oikeuden turha käyttö oli samuraille kunniatonta. Lisäksi Kiri sute gomenin kohteella, vaikka olikin samuraita alempaa säätyä, oli lupa puolustautua samuraita vastaan. Lisäksi Kiri sute gomen saattoi johtaa viranomaisten oikeuttamaan verikostoon, ada-uchiin.
Viranomaiset myös valvoivat samuraiden toimia ja aiheettomasta Kiri sute gomenin käytöstä oli ankarat rangaistukset, samurai saatettiin tuomita jopa itsemurhaan ("seppuku").
Luettelo Riikinkukon tähdistön tähdistä
Luettelo Riikinkukon tähtikuvion tähdistä:
Sunset Beach
Sunset Beach oli yhdysvaltalainen saippuaooppera, joka aloitti NBC:llä 6. tammikuuta 1997 ja viimeinen jakso näytettiin 31. joulukuuta 1999. Sarjasta tehtiin 751 jaksoa. Sen tuotti Aaron Spelling Productions. Sarjaa näytettiin 70 maassa ympäri maailman ja se oli erityisen suosittu Isossa-Britanniassa, Norjassa, Suomessa, Australiassa, Ruotsissa, Uudessa-Seelannissa, Israelissa, Saksassa, Puolassa, Kroatiassa, Venäjällä, Romaniassa, Sloveniassa, Venezuelassa ja Bulgariassa. Suomessa sarjaa näytti Nelonen. Sarjassa näytteli mm. Lesley-Anne Down, Eddie Cibrian ja Sarah Buxton.
Riku-Petteri Lehtonen
Riku-Petteri Lehtonen (s. 19. tammikuuta 1971 Turku) on suomalainen jääkiekkovalmentaja ja entinen jääkiekkoilija.
Kaudella 2010–2011 Lehtonen toimi ensin SM-liigassa Turun Palloseuran apuvalmentajana, mutta päävalmentaja Heikki Leimeen erottamisen jälkeen hänet siirrettiin päävalmentajan tehtävään. Lehtosen aika TPS:n päävalmentajana jäi kolmen kuukauden mittaiseksi, sillä tammikuussa 2011, kahdeksan peräkkäisen tappion jälkeen, hänen tilalleen seuran päävalmentajaksi nimitettiin Jukka Koivu.
Maaliskuun 2011 lopulla, vajaat puoli vuotta ennen kauden 2011–2012 alkua, Lehtonen teki sopimuksen Pelicansin kanssa, jossa hän toimi Kai Suikkasen apuvalmentajana. Hän oli toiminut Suikkasen apuvalmentajana aiemmin TPS:ssä kausina 2008–2009 ja 2009–2010, joista jälkimmäisellä joukkue voitti Suomen mestaruuden. Kahden Pelicansissa vietetyn kauden jälkeen, joista ensimmäisellä joukkue voitti SM-hopeaa, hän ja Suikkanen palasivat vuonna 2013 TPS:n valmentajiksi.
Lehtonen aloitti valmentajauransa vuonna 2007 TPS:n A-nuorten valmennustiimissä.
A-juniorivuodet Lehtonen pelasi Turun Palloseurassa. Tämän jälkeen Lehtonen kiersi 2-divisioonan kautta 1-divisioonan Kalajoen Junkkareihin. Kaudella 1995–1996 Lehtonen pääsi koittamaan Palloseuran riveissä SM-liigapelejä kuuden ottelun verran. Seuraavaksi kahdeksi kaudeksi Lehtonen sai vakituisen paikan TPS:n puolustuksesta ja hänet valittiinkin joukkueen kapteeniksi kaudelle 1997–1998.
Hannu Jortikan astuessa TPS-valmennukseen Lehtonen sai etsiä itselleen uuden työnantajan, koska TPS:n puolustus oli todella kovatasoinen kaudella 1998–1999 (esimerkiksi Peter Ahola, Aki Berg, Jouni Loponen, Marko Kiprusoff).
Stereotesti
Stereotesti lähetettiin kerran viikossa Yleisradion Rinnakkaisohjelma-radiokanavalla 1972-1990 lukijanaan kuuluttaja Pentti Fagerholm. Kaiuttimesta toiseen liikkuvasta metronomin tikityksestä tuli päätellä, kuunteleeko todella stereoäänistä lähetystä, onko vastaanotin kytketty oikein ja onko vastaanotin kytketty stereokuuntelulle. Stereotestistä tehtiin myös parodia "Monotesti", jonka esitti Ylen radiokuuluttaja Carl-Erik Creutz.
Regina Resnik
Regina Resnik (30. elokuuta 1922, New York – 8. elokuuta 2013 New York) oli yhdysvaltalainen oopperalaulaja. Hän aloitti sopraanona, mutta siirtyi äänialaltaan mezzosopraanoksi.
Resnik valmistui Hunter Collegesta 1942 ja piti debyyttikonserttinsa Brooklynissä. Hän esiintyi vuonna 1944 Metropolitan-oopperassa ja aloitti pian kansainvälisen uransa.
Resnik levytti mm. Giuseppe Verdin sekä Richard Straussin tuotantoa.
Risë Stevens
Risë Stevens (11. kesäkuuta 1913 New York – 20. maaliskuuta 2013 New York) oli yhdysvaltalainen mezzosopraano.
Stevens opiskeli kolmen vuoden ajan Juilliard School of Musicissa. Hän jatkoi opintojaan Wienissä ja esiintyi vuosina 1936–1938 Prahassa. Hän oli myös vierailevana tähtenä Wienin valtionoopperassa.
Stevens sai vuonna 1938 kiinnityksen Buenos Airesin Teatro Colóniin ja esiintyi seuraavana vuonna Glyndebournen oopperafestivaalilla. Hän esiintyi Metropolitan-oopperassa ensimmäistä kertaa 1938 sekä lisäksi mm. Pariisissa, Lontoossa ja La Scalassa.
Stevens oli Metropolitan-oopperan vakituinen tähti vuoteen 1961 saakka. Sinä vuonna hän teki viimeisen esityksensä roolissa Georges Bizet'n oopperassa "Carmen". Stevensiä voi kuulla myös muutamista Hollywood-elokuvista.
M/S Ambal
M/S Ambal () on venäläisen Ugtrans Terminal CO LTDn omistama ro-ro-rahtialus. Alus on rakennettu vuonna 1990 Schichau Seebeckwerft GmbH Fischereihafenin telakalla Bremerhavenissa, Saksassa. Nykyään Ambal on rekisteröitynä Venäjän lipun alle.
Ambalin sisaralus on venäläinen M/S Baltijsk.
Pituutta Ambalilla on 189,7 metriä, leveyttä 22 metriä ja syväys on 6,5 metriä. Laivan koko tilavuus (bruttovetoisuus) on 20 729 ja matkustus- ja lastitilojen tilavuus (nettovetoisuus) 6 378a. Aluksen kuollut paino eli kantavuus on 10 160 tonnia. Aluksen lastikapasiteetti on 1 989 kaistametriä. Laivan huippunopeus on 18,9 solmua ja jääluokitus 1A Super.
Laivan pääkoneina on kaksi Wärtsilä 9R46 dieselmoottoria, jotka yhdessä kehittävät 16 290 kilowatin tehon.
Marraskuussa 1989 alus laskettiin vesille. 27. helmikuuta 1990 alus luovutettiin Partenreederein omistukseen, joka rekisteröi aluksen Saksan lipun alle. Kotisatamaksi tuli Lyypekki. Tuolloin alus oli nimeltään "M/S Railship III". Saman vuoden maaliskuussa alus aloitti liikennöinnin Hangon ja Travemünden välillä. 1. kesäkuuta 1998 reitiksi vaihtui Turku–Travemünde.
Syyskuussa 2002 alus kastettiin "Finnrunneriksi". 12. kesäkuuta 2003 alus törmäsi laituriin Travemündessa. Nykyisen omistajan, norjalaisen Finland RoRo K/S:än haltuun alus päätyi 19. marraskuuta 2003. Finland RoRo K/S osti tuolloin myös neljä muuta alusta: M/S Transfinlandian, M/S Astrean, M/S Transbaltican ja M/S Finnriderin. Uusi omistaja vuokrasi aluksen Finnlinesille. 25. maaliskuuta 2004 alus sai nimen "Runner".
Maaliskuussa 2005 Runnerin ja sisaralus Riderin puolalaiset miehistön jäsenet menivät lakkoon norjalaisen työnantajan alettua maksamaan heille Puolan työehtosopimuksen mukaista palkkaa. Tämän seurauksena heidän ansionsa putosivat yli 60 prosentilla. Aluksen 17-henkinen miehistö muodostui 14 puolalaisesta sekä kolmesta saksalaisesta. Runnerin norjalainen päällystö ei lakkoillut. Lakon aikana miehistö asui ja söi aluksessa. Saksalainen tuomioistuin totesi miehistön mukaan lakon lailliseksi. Lakko päättyi, kun alus siirrettiin Suomen lipun alle ja sinne tuli suomalainen miehistö. Auto- ja Kuljetusalan Työntekijäliitto AKT ja Suomen Merimies-Unioni eivät vastustaneet lipunvaihtoa. Simo Zitting Suomen Merimies-Unionista kertoi olleensa yllättynyt, koska suomalaiset merimiehet saivat töitä.
Maissiöljy
Maissiöljy on maissin jyvän alkioista valmistettu ruokaöljy. Se on kullankeltaista, puhdistettuna melkein mautonta ja tuoksutonta kasviöljyä, jossa on runsaasti monityydyttymättömiä rasvahappoja. Maissiöljy sopii vain kevyeen paistamiseen, sillä se ei kestä yli 170 asteen lämpötilaa. Sitä käytetään myös ruoanlaitossa, salaattikastikkeissa ja margariineissa.
Maissiöljy on erityisesti keliaakikkojen sekä gluteeniallergisten suosiossa.
Neitivirtafolk
Neitivirtafolk järjestetään Valtimon Karhunpäässä Laitalan Lomien pihapiirissä yksipäiväisenä tapahtumana heinäkuussa. Neitivirtafolk on päihteetön tapahtuma; alueella ei ole anniskeluoikeuksia.
Tapahtuman järjestää Valtimon musiikkiyhdistyksen folkjaosto. Ensimmäisen kerran se järjestettiin 2006.
Roberta Peters
Roberta Peters (4. toukokuuta 1930 New York, New York – 18. tammikuuta 2017 Rye, New York) oli yhdysvaltalainen sopraano. Hän oli Metropolitan-oopperan vakituinen esiintyjä yli neljän vuosikymmenen ajan.
Metropolitan-oopperan lisäksi Peters esiintyi mm. Covent Gardenissa ja Wienin valtionoopperassa. Hän piti sooloresitaaleja vielä vanhoilla päivillään. Hän pääsi esiintymään Valkoiseen taloon jo John F. Kennedyn ajalla.
Petersillä oli lyhyt avioliitto baritoni Robert Merrillin kanssa. Avioliiton kariuduttua hän meni myöhemmin uusiin naimisiin.
Bill Clinton myönsi Roberta Petersille vuonna 1998 National Medal of Artsin.
Strange Little Girls
Strange Little Girls on yhdysvaltalaisen laulaja-lauluntekijä Tori Amosin kuudes studioalbumi, joka julkaistiin 17. syyskuuta 2001. Amosin muista albumeista poiketen kaikki levyn kappaleet ovat cover-versioita alun perin miesten tekemistä ja esittämistä kappaleista – nyt erilaisesta naisnäkökulmasta esitettyinä.
Amos stailattiin jokaista kappaletta varten täysin erinäköiseksi levyn kansilehtisen valokuviin. Levy julkaistiin myös usealla erilaisella kansikuvalla – niistä jokaisessa Tori esiintyy eri roolissa. Albumilta julkaistiin singlenä kappale "Strange Little Girl", josta tehtiin myös musiikkivideo.
Etelä-Savon sosiaali- ja terveyspalvelujen kuntayhtymä
__notoc__
Etelä-Savon sosiaali- ja terveydenhuollon kuntayhtymä (Essote) on sairaanhoitopiiri, johon kuuluu kaksi sairaalaa Etelä-Savossa. Essote on 9 kunnan kuntayhtymä. Viimeisimpänä sairaanhoitopiiriin liittyi Joroisten kunta vuoden 2008 alussa. Etelä-Savo on Lapin ohella ainoa maakunta, jossa on yhden sijasta kaksi sairaanhoitopiiriä.
Essoteen kuuluvat Etelä-Savon maakunnan länsiosan kunnat. Savonlinnan seutu muodostaa oman Itä-Savon sairaanhoitopiirin.
Hyvis on Etelä-Savon sairaanhoitopiiriin kuuluvien kuntien asukkaille suunnattu ei-kaupallinen internet-sivusto, jonka tarkoituksena on tukea ja edistää kansalaisten omatoimista kykyä ratkaista hyvinvointiin liittyviä kysymyksiä sekä helpottaa yhteydenottoa sosiaali- ja terveyspalveluiden tarjoajiin ajasta ja paikasta riippumatta.
Hyvis -terveysportaalista saa ohjausta ja neuvontaa sairauksiin, terveyteen ja alueen palveluihin liittyvissä kysymyksissä. Viittomakieltä käyttäville henkilöille Hyvis tarjoaa myös ajanvarauspalveluja. Asiointi- ja neuvontapalveluja kehitetään asteittain uusissa hankkeissa.
Vaasa Arena
Vaasan Sähkö Areena eli niin sanottu Kuparisaaren jäähalli on jäähalli Vaasassa. Vaasa Arenaa hallinnoi Vaasan kaupungin ja Mustasaaren kunnan omistama Vaasanseudun Areenat kuntayhtymä. Vaasan kaupungin omistus Vaasa Arenasta on 84 % ja Mustasaaren 16 %. Vaasa Arena on valmistunut vuonna 1971 ja sitä on laajennettu useaan otteeseen. Kaukalon koko on 28 metriä x 58 metriä. Lisäksi samassa rakennuksessa on kolme harjoituskaukaloa, joissa on myös tilat yleisölle. Osassa harjoitusjäitä on myös mahdollisuus pelata curlingia. Vuodeksi 2018 Vaasa Arenalle on suunnitteilla merkittävä peruskorjaus ja laajennus.
Jääkiekkojoukkueista Vaasa Arenaa käyttävät kotihallinaan Liigassa pelaava Vaasan Sport ja II-divisioonassa mustasaarelainen KoMu HT. Vaasan Sportin Juniorit pelaavat kotiottelunsa pääsääntöisesti harjoitusjäillä. Lisäksi taitoluisteluseura VLK ja muodostelmaluisteluseura Wasa Team Skaters käyttävät Vaasa Arenan tiloja. Vaasa Arenalla on erilaisia kokous- ja ryhmätyötiloja, ravintoloita, kahviloita, kioski, kuntosali, ryhmäliikuntatila sekä toimistoja.
Vaasa Arenassa järjestetään jääurheilun lisäksi myös konsertteja, yleisötapahtumia, päättäjäisiä, tanssiaisia ja yritystilaisuuksia. Jääurheilun lisäksi Vaasa Arenalla järjestetään myös muiden urheilulajien, kuten erilaisten pallopelien otteluita ja harjoituksia.
Kesällä 2012 kilpahallissa tehdyssä remontissa uusittiin jäähdytysputkisto kokonaisuudessaan. Tätä ennen hallin putkisto oli edelleen alkuperäinen vuodelta 1971. Samalla halliin pystytettiin SM-Liigan ja Mestiksen lisenssivaatimusten mukainen turvakaukalo, toisena Suomessa. Kaudella 2014–2015 kapasiteetti oli 4 512 katsojaa, mutta kaudelle 2015–2016 se pieneni 4 163 katsojaan. Kesällä 2016 Vaasa Arenalla kunnostettiin harjoitushallin jäät 1 ja 2 sekä uusittiin vaihtoaitioita. Samalla Vaasa Arenassa käynnistettiin merkittävät uudistukset IT-verkoissa.
Vuoden 2017 joulukuussa Vaasa Arenalla loukkaantui lievästi seitsemän henkilöä, kun ilmastointiputki ja valaisinkisko putosivat jäähallin katosta konserttiyleisön päälle.
Vaasa Arenan yleisöennätys on syntynyt 2. huhtikuuta 2005 pelatussa Mestiksen toisessa finaaliottelussa. Tuolloin ottelua Sportin ja KalPa:n välistä ottelua seurasi yhteensä 4 600 katsojaa. Ottelu päättyi KalPan voittoon lukemin 4–0.
Konserttikäytössä epävirallinen ennätys on Polar Sound Festival -tapahtumalla 6. helmikuuta 2016. Loppuunmydyssä konsertissa oli 4 500 katsojaa. Tapahtuman pääesiintyjä oli saksalainen Scooter.
J. Neely Johnson
John Neely (tai Neeley) Johnson (2. elokuuta 1825 – 31. elokuuta 1872) oli yhdysvaltalainen lakimies ja poliitikko. Hän toimi Kalifornian kuvernöörinä vuosina 1856–1858. Häntä edelsi John Bigler ja seurasi John B. Weller.
Myöhemmässä elämässään Johnson työskenteli Nevadan korkeimmassa oikeudessa. Hän kuoli Salt Lake Cityssä 1872.
Ruskovälskäri
Ruskovälskäri ("Zebrasoma scopas") on välskärikaloihin kuuluva kala.
Ruskovälskäri voi kasvaa 20 cm pitkäksi. Sen vartalo on litteä ja ruskehtava, muistuttaa muodoltaan kiekkokalaa.
Ruskovälskäri elää luonnossa Indopasifisella merialueella.
Ruskovälskäri tarvitsee runsaasti uintitilaa, ja se voi käyttäytyä aggressiivisesti muita välskäreitä kohtaan.
Ruskovälskäri syö elävää tai kuivattua levää. Varsinkin nuoret yksilöt tarvitsevat ruokaa päivittäin. Kuivatun makrolevän (esimerkiksi norilevä) tarjoaminen vähentää myös mahdollisuutta, että turhautunut välskäri alkaa näykkiä selkärangattomia tai koralleja.
Harold Clayton Urey
Harold Clayton Urey (29. huhtikuuta 1893 – 5. joulukuuta 1981) oli yhdysvaltalainen kemisti. Hän toimi Columbian yliopistossa New Yorkissa vuodesta 1929, ja Chicagon yliopiston professorina vuodesta 1945. Urey sai vuonna 1934 Nobelin kemianpalkinnon raskaan vetyisotoopin deuteriumin keksimisestä.
Vuonna 1953 Urey ja Stanley Miller suorittivat Chicagon yliopistossa kuuluisan Miller-Ureyn kokeen, joka silloisen tiedon mukaan simuloi varhaisen maapallon ilmakehän koostumusta. Miller ja Urey onnistuivat tuottamaan koelaitteistollaan useita elämän kannalta tärkeitä molekyyleja, kuten aminohappoja, sokereita ja nukleotidiemäksiä.
John B. Weller
John B. Weller (22. helmikuuta 1812 – 17. elokuuta 1875) oli Kalifornian viides kuvernööri vuosina 1858–1860. Hän kuului Yhdysvaltain demokraattiseen puolueeseen.
Weller syntyi Ohiossa ja palveli 1840-luvulla Meksikon–Yhdysvaltain sodassa. Hän oli vuonna 1848 epäonnistuneesti ehdolla Ohion kuvernööriksi. Hän istui Yhdysvaltain senaatin jäsenenä vuosina 1852–1857.
Weller kuoli New Orleansissa, Louisianassa.
Milton Latham
Milton Slocum Latham (23. toukokuuta 1827 – 4. maaliskuuta 1882) oli yhdysvaltalainen poliitikko. Hän toimi Kalifornian kuudentena kuvernöörinä viiden päivän ajan tammikuussa 1860.
Erottuaan kuvernöörinvirastaan Latham istui Yhdysvaltain senaatissa vuoteen 1863. Hän muutti myöhemmällä iällään New Yorkiin ja kuoli siellä 54-vuotiaana.
Polly Bergen
Polly Bergen (Nellie Paulina Burgin, 14. heinäkuuta 1930 Knoxville, Tennessee – 20. syyskuuta 2014 Southbury, Connecticut) oli yhdysvaltalainen näyttelijä.
Bergenillä oli merkittäviä rooleja muun muassa elokuvissa "Armeijan monnit" (1950), "Tuomitun kosto" (1962) sekä "Tällaistakin voi sattua" (1964). Hänet tunnettiin myös Täydelliset naiset -sarjan Lynette Scavon Stella-äitinä (2007–2009).
Bergen oli kolmesti naimisissa. Toisesta avioliitostaan Freddie Fieldsin kanssa hän sai yhden lapsen. Lisäksi Bergen ja Fields ottivat kaksi adoptiolasta.
Kuopion laskuvarjourheilijat
Kuopion laskuvarjourheilijat ry on Rissalan lentokentällä toimiva laskuvarjohyppykerho. Kerhon lyhenne on KLU.
Laskuvarjohyppytoiminta alkoi Kuopiossa vuonna 1966. Toiminta oli aluksi Kuopion ilmailuyhdistyksen alaisuudessa vuoteen 1986 asti, jolloin perustettiin oma kerho, Kuopion Laskuvarjourheilijat ry. Nykyisin Kuopion Laskuvarjourheilijat hyppäävät vuosittain noin 2000 hyppyä. Tämän lisäksi vuosittain koulutetaan noin 50 uutta kurssilaista ja lisäksi tandemkursseille osallistuu noin 60 hyppääjää. Kerho käyttää hyppytoiminnassaan Rissalan lisäksi myös Rautavaaran kenttää.
Hyppykoneena käytetään Cessna 182 P-mallista lentokonetta. Koneeseen mahtuu lentäjän lisäksi viisi hyppääjää. Hyppymestareita kerhossa on neljä, joista kaksi on lisäksi tandemhyppymestareita. Lentäjiä on kymmenen.
Herman Wouk
Herman Wouk (s. 27. toukokuuta 1915 New York) on yhdysvaltalainen kirjailija, jonka tunnetuimpiin romaaneihin kuuluu esimerkiksi "Cainen kapina". Hän asuu Palm Springsissä, Kaliforniassa.
Herman Wouk syntyi New Yorkissa Venäjältä muuttaneeseen juutalaisperheeseen. Hän kasvoi Bronxin esikaupungissa ja kävi Townsend Harris High School -oppilaitoksen. Akateemisen bachelor of arts -tutkinnon hän suoritti Columbian yliopistossa vuonna 1934.
Valmistuttuaan Woukista tuli radio-ohjelmien käsikirjoittaja, hän työskenteli David Freemanin ja Fred Allenin kanssa. Esimerkiksi vuonna 1941 hän tuotti Yhdysvaltain hallituksen toimeksiannosta sotaobligaatioita markkinoivia ohjelmia.
Nuorena Wouk ei ollut uskonnollinen, mutta puolivälissä kolmattakymmentään hän omaksui esikuvakseen uskonnollisen isoisänsä elämäntyylin. Pyhien kirjoitusten lukeminen hepreaksi on siitä lähtien kuulunut hänen päivittäisiin rutiineihinsa.
Wouk liittyi Yhdysvaltain merivoimiin ja palveli Tyynellämerellä. Hän toimi kahden miinanlaskijan (USS Zanen ja USS Southardin) kansiupseerina. Hän alkoi tuolloin kirjoittaa ensimmäistä romaaniaan "Aurora Dawnia" vapaa-aikoinaan. Wouk sai tiedon käsikirjoituksensa hyväksymisestä alukselleen, joka tuolloin oli Okinawan edustalla. Romaani julkaistiin lopulta vuonna 1947.
Herman Wouk avioitui Betty Sarah Brownin kanssa vuonna 1945. Päätoiminen kirjailija hänestä tuli 1946. Sotaa käsittelevien romaaniensa lisäksi Wouk on kirjoittanut tutkielman ortodoksijuutalaisesta elämäntavasta ja jumalakäsityksestä. Teoksen nimi on "This Is My God: The Jewish Way of Life".
Fontella Bass
Fontella Bass (3. heinäkuuta 1940 St. Louis, Missouri – 26. joulukuuta 2012) oli yhdysvaltalainen soul-laulaja. Hänet muistetaan parhaiten vuoden 1965 R&B-hitistä "Rescue Me".
Bass oli jo varhain tekemisissä musiikin kanssa. Hänen äitinsä oli gospel-muusikko Martha Bass.
Christuskirche
Christuskirche on luterilainen kirkkorakennus Namibian pääkaupungissa Windhoekissa, historiallisen keskustan alueella. Se on peräisin Saksan siirtomaavallan (1884–1914) ajalta. Kirkon rakennustyöt aloitti pastori Wilhelm Anz vuoden 1896 huhtikuussa, ja ne saatiin päätökseen lopulta vuonna 1910.
Kirkko edustaa arkkitehtuuriltaan uusgotiikkaa, ja siinä on myös piirteitä art nouveausta. Sen suunnittelusta on vastannut arkkitehti Gottlieb Redecker. Kirkon alttari on tehty marmorista, kun taas muu kirkko on tehty kvartsihiekkakivestä. Kirkon torni kohoaa 24 metrin korkeuteen. Saksan keisari Vilhelm II on lahjoittanut kirkkorakennuksen pyhäkön ikkunat.
Luettelo Ajokoirien tähdistön tähdistä
Luettelo Ajokoirat- tähtikuvion tähdistä:
Taulukon sarakkeissa käytetyt lyhenteet: